
Τροπολογία		1

Πρόταση κανονισμού
Άρθρο -1 (νέο)
Κανονισμός (ΕΕ) 2021/1232
Άρθρο 3 – παράγραφος 1 – στοιχείο α
	

	Ισχύον κείμενο
	Τροπολογία

	
	Άρθρο -1

	
	Στο άρθρο 3 παράγραφος 1 του κανονισμού (ΕΕ) 2021/1232, το στοιχείο α) αντικαθίσταται από το ακόλουθο κείμενο:

	α) 	η επεξεργασία:
	«α) 	η επεξεργασία:

	i) 	είναι απολύτως αναγκαία για τη χρήση ειδικής τεχνολογίας με αποκλειστικό σκοπό τον εντοπισμό και την αφαίρεση διαδικτυακού υλικού σεξουαλικής κακοποίησης παιδιών και την καταγγελία του στις αρχές επιβολής του νόμου και σε φορείς που ενεργούν προς το δημόσιο συμφέρον, καθώς και για τον εντοπισμό περιστατικών άγρας παιδιών και την καταγγελία τους στις αρχές επιβολής του νόμου ή σε φορείς που ενεργούν προς το δημόσιο συμφέρον κατά της σεξουαλικής κακοποίησης παιδιών·
	i) 	είναι απολύτως αναγκαία για τη χρήση ειδικής τεχνολογίας με αποκλειστικό σκοπό τον εντοπισμό και την αφαίρεση γνωστού διαδικτυακού υλικού σεξουαλικής κακοποίησης παιδιών και την καταγγελία του στις αρχές επιβολής του νόμου και σε φορείς που ενεργούν προς το δημόσιο συμφέρον κατά της σεξουαλικής κακοποίησης παιδιών·

	ii) 	είναι αναλογική και περιορίζεται σε τεχνολογίες που χρησιμοποιούνται από παρόχους για τον σκοπό που ορίζεται στο σημείο i)·
	ii) 	είναι αναλογική και περιορίζεται σε τεχνολογίες που χρησιμοποιούνται από παρόχους για τον σκοπό που ορίζεται στο σημείο i)·

	iii) 	περιορίζεται σε δεδομένα περιεχομένου και συναφή δεδομένα κίνησης τα οποία είναι απολύτως απαραίτητα για τον σκοπό του σημείου i)·
	iii) 	περιορίζεται σε δεδομένα περιεχομένου τα οποία είναι απολύτως απαραίτητα για τον σκοπό του σημείου i)·

	iv) 	περιορίζεται στα απολύτως αναγκαία για τον σκοπό του σημείου i)·
	iv) 	περιορίζεται στα απολύτως αναγκαία για τον σκοπό του σημείου i)·

	
	v) 	δεν ισχύει για τις διαπροσωπικές επικοινωνίες στις οποίες εφαρμόζεται, έχει εφαρμοστεί ή πρόκειται να εφαρμοστεί διατερματική κρυπτογράφηση·».



Τροπολογία		5

Πρόταση κανονισμού
Άρθρο -1 α (νέο)
Κανονισμός (ΕΕ) 2021/1232
Άρθρο 3 – παράγραφος 1 – στοιχείο α – σημείο i α (νέο)
	

	Ισχύον κείμενο
	Τροπολογία

	
	Άρθρο -1α	

	
	Στο άρθρο 3 παράγραφος 1 στοιχείο α) του κανονισμού (ΕΕ) 2021/1232, προστίθεται το ακόλουθο στοιχείο:

	
	«iα)	είναι στοχευμένη, καθορισμένη και περιορίζεται σε μεμονωμένους χρήστες, συγκεκριμένη ομάδα χρηστών, είτε ως χρήστες είτε ως συνδρομητές σε συγκεκριμένο δίαυλο επικοινωνίας, σε σχέση με τους οποίους υπάρχουν εύλογοι λόγοι υπόνοιας για σύνδεση, έστω και έμμεση, με υλικό σεξουαλικής κακοποίησης παιδιών και που έχουν ταυτοποιηθεί από την αρμόδια δικαστική αρχή·».



Τροπολογία		2

Πρόταση κανονισμού
Άρθρο -1 β (νέο)
Κανονισμός (ΕΕ) 2021/1232
Άρθρο 3 – παράγραφος 1 – στοιχείο β
	

	Ισχύον κείμενο
	Τροπολογία

	
	Άρθρο -1β

	
	Στο άρθρο 3 παράγραφος 1 του κανονισμού (ΕΕ) 2021/1232, το στοιχείο β) αντικαθίσταται από το ακόλουθο κείμενο:

	β)	οι τεχνολογίες που χρησιμοποιούνται για τον σκοπό του στοιχείου α) σημείο i) της παρούσας παραγράφου συμβαδίζουν με τις τελευταίες εξελίξεις στον κλάδο και παρεμβαίνουν όσο το δυνατόν λιγότερο στην ιδιωτική ζωή, μεταξύ άλλων όσον αφορά την αρχή της προστασίας των δεδομένων ήδη από τον σχεδιασμό και εξ ορισμού, όπως ορίζεται στο άρθρο 25 του κανονισμού (ΕΕ) 2016/679, και, όταν χρησιμοποιούνται για τη σάρωση κειμένου σε επικοινωνίες, δεν έχουν τη δυνατότητα να συνάγουν την ουσία του περιεχομένου των επικοινωνιών, αλλά απλώς να εντοπίζουν πιθανά περιστατικά σεξουαλικής κακοποίησης παιδιών στο διαδίκτυο·
	«β) 	οι τεχνολογίες που χρησιμοποιούνται για τον σκοπό του στοιχείου α) σημείο i) της παρούσας παραγράφου συμβαδίζουν με τις τελευταίες εξελίξεις στον κλάδο και παρεμβαίνουν όσο το δυνατόν λιγότερο στην ιδιωτική ζωή, μεταξύ άλλων όσον αφορά την αρχή της προστασίας των δεδομένων ήδη από τον σχεδιασμό και εξ ορισμού, όπως ορίζεται στο άρθρο 25 του κανονισμού (ΕΕ) 2016/679 και, όταν χρησιμοποιούνται για τη σάρωση κειμένου σε επικοινωνίες, δεν έχουν τη δυνατότητα να συνάγουν την ουσία του περιεχομένου των επικοινωνιών, αλλά απλώς να εντοπίζουν μοτίβα που υποδεικνύουν πιθανά περιστατικά σεξουαλικής κακοποίησης παιδιών στο διαδίκτυο, και, όταν οι τεχνολογίες αυτές χρησιμοποιούνται για τον εντοπισμό άγρας παιδιών ή μη ταυτοποιημένου προηγουμένως διαδικτυακού υλικού σεξουαλικής κακοποίησης παιδιών, η χρήση αυτή περιορίζεται σε περιπτώσεις στις οποίες ο πάροχος έχει λάβει συγκεκριμένη αναφορά ή ειδοποίηση από χρήστη, αξιόπιστη πηγή επισήμανσης παράνομου περιεχομένου ή οργανισμό που ενεργεί προς το δημόσιο συμφέρον κατά της σεξουαλικής κακοποίησης παιδιών σχετικά με συγκεκριμένη επικοινωνία, λογαριασμό ή αλληλεπίδραση που υποδεικνύει εύλογη υπόνοια περιστατικού σεξουαλικής κακοποίησης παιδιών στο διαδίκτυο, και ο εντοπισμός περιορίζεται αυστηρά σε ό,τι είναι αναγκαίο σε σχέση με την εν λόγω καταγγελία.».



Τροπολογία		3

Πρόταση κανονισμού
Άρθρο 1 – παράγραφος 1
Κανονισμός (ΕΕ) 2021/1232
Άρθρο 10 – εδάφιο 2
	

	Κείμενο που προτείνει η Επιτροπή
	Τροπολογία

	Εφαρμόζεται έως τις 3 Απριλίου 2028.
	Εφαρμόζεται έως τις 3 Αυγούστου 2027.

